

**Handlingsplan for 2019**

**Fagforbundet avdeling 6**

**Teknisk Fagforening Oslo**

Innhold

[1. Innledning 3](#_Toc535358359)

[Etikk 4](#_Toc535358360)

[2. Fagforeningas utfordringer på kort og lang sikt 5](#_Toc535358361)

[2.1. Utfordringer overfor arbeidsgiver 5](#_Toc535358362)

[2.2. Yrkesfaglige utfordringer 6](#_Toc535358363)

[2.3. Politiske utfordringer 6](#_Toc535358364)

[2.4. Utfordringer i egen organisasjon 7](#_Toc535358365)

[3. Målsettinger og planer i perioden 8](#_Toc535358366)

[3.1. Arbeidsliv, tariff og pensjon 8](#_Toc535358367)

[3.2 Offentlig tjenester i egenregi 10](#_Toc535358368)

[3.3 Tariffmakt, organisering og organisasjonsbygging 11](#_Toc535358369)

[3.4 Ideologisk skolering 13](#_Toc535358374)

[3.5. Fag,- kompetanse- og yrkesutvikling 14](#_Toc535358375)

[3.6 Valgkamp og faglig-politisk påvirkning 16](#_Toc535358376)

[3.7 Sosiale aktiviteter i fagforeninga 17](#_Toc535358377)

[3.8 Internasjonalt arbeid 17](#_Toc535358378)

[4 Yrkesseksjon kontor og administrasjon 18](#_Toc535358379)

[5 Seksjon samferdsel og teknisk 18](#_Toc535358380)

[6 Ungdom 19](#_Toc535358381)

[7 Pensjonist 19](#_Toc535358385)

# Innledning

Fagforeningas handlingsplan er årsmøtets oppdrag til fagforeningsstyret for kommende periode. Handlingsplanen bygger på Fagforbundets Prinsipp- og Handlingsprogram, Fagforbundets strategiplan for årsmøteperioden, samt andre vedtak fatta av overordnede organer. Både Fagforbundets mål, strategier og handlinger for fagforeningene og regionens målsettinger for perioden er tatt inn under hvert kapittel slik at det skal være enklere å se sammenhengen mellom vår innsats i lokal fagforening og det som er vedtatte målsettinger for hele forbundet.

Medlemmene vil bli orientert om resultatene av arbeidet fortløpende i form av informasjonsskriv, medlemsmøter og informasjon på fagforeningas nettsider <http://avd006.fagforbundet.no/> og helhetlig i form av årsberetning.

Kostnadene som følger av handlingsplanen er konkretisert i fagforeningas budsjett.

##

## Etikk

For tillitsvalgte og ansatte i Fagforbundet. Omfatter også medlemmer og andre som deltar på arrangementer i Fagforbundets regioner.

Fagforbundet skal være en trygg organisasjon for alle. Fagforbundet skal kjennetegnes på våre verdier som er omtanke, solidaritet og samhold.

Tillitsvalgte og ansatte skal aktivt fremme disse verdiene i sitt virke for forbundet, og opptre i tråd med allmenetiske normer og verdier som respekt for menneskets verdighet. Brudd på følgende etiske retningslinjer anses å være i strid med forbundets verdier og vedtekter.

**Trygghet og tilhørighet**

Det skal ikke forekomme noen form for mobbing, diskriminering eller trakassering, herunder seksuell trakassering. Med trakassering menes handlinger, unnlatelser eller ytringer som har som formål eller virkning å være krenkende, skremmende, fiendtlig, nedverdigende, ydmykende eller plagsom. Seksuell trakassering omfatter også uønsket seksuell oppmerksomhet.

**Likeverd og respekt:**

Likeverd er et gjennomgående prinsipp for Fagforbundet, uavhengig av etnisk eller kulturell bakgrunn, seksuell legning, religion eller livssyn. Vi har toleranse for andres meninger, og viser interesse og respekt for andres arbeidsoppgaver, kompetanse og funksjoner i organisasjonen.

**Ansvarlighet:**

Vi opptrer ærlig og rettskaffent i møte med medlemmene, samarbeidspartnere og hverandre. Vi er bevisst på personvernet og taushetsplikten, er lojal mot forbundets mål og strategier og bidrar til at de menneskelige og økonomiske ressursene brukes på best mulig måte. Der man opptrer som representant for forbundet skal tillitsvalgte og ansatte kjennetegnes på at man er en verdig representant. Tillitsvalgte skal ikke opptre synlig beruset.

**Brudd på etisk standard vil medføre reaksjoner**

# Fagforeningas utfordringer på kort og lang sikt

## Utfordringer overfor arbeidsgiver

Styret i fagforeninga har ingen formell tilknytning til en spesifikk arbeidsgiver, men vil bistå klubbene og hovedtillitsvalgte, og medlemmer uten klubb i enkeltsaker.

Hovedutfordringene våre på kort sikt vil være:

* Ta tilbake renholdstjenester som er satt ut på anbud.
* Utflagging av oppgaver i Fjellinjen
* Kreve tariffavtaler for våre medlemmer i private virksomheter
* Få administrasjonene i etatene til å etterleve byrådets politikk
* Fortsatt rødgrønt styre av Oslo etter valget 2019
* Gjennom medlemsdemokratiet synliggjøre bedre organisering og drift av tjenestene Oslo kommune leverer

Hovedutfordringene våre på lengre sikt vil være:

* Markedsstyring av offentlig sektor og bestiller/utførermodellen
* Sosial dumping
* Privatisering/konkurranseutsetting
* Offentlig-privat samarbeid
* Arbeidsgivers forståelse og etterlevelse av lov- og avtaleverk
* Forringelse av lov- og avtaleverk
* Arbeidsgiver tar i bruk nye kontroll- og overvåkingstiltak som genererer et behov for sterkere fokus på ivaretakelse av personvernet
* Ta tilbake parkdrifta i egenregi
* Ta tilbake renhold i egenregi
* Ta tilbake avløpsrenseanlegget på Bekkelaget
* Ta tilbake anleggsvirksomhet på vann- og avløpsnettet
* Ta tilbake snøbrøyting og vedlikehold av vei og sluk

## Yrkesfaglige utfordringer

Fortsette arbeidet med å styrke det faglige fokuset og utvikle arbeidsformer som setter organisasjonen i stand til å etablere nettverk for ulike yrkesgrupper. Dette for å nyttiggjøre oss deres faglige kompetanse i den politiske debatten om kvalitet i tjenestene og konsekvenser for medlemmenes faglige utvikling.

En yrkesfaglig utfordring for fagforeninga er å utvikle kompetanseplaner i samarbeid med arbeidsgiverne. Disse tar for seg framtidig kompetansebehov og bemanningsbehov på arbeidsplassen, og må legge til rette for utvikling av tjenestene og egenutvikling av arbeidstakerne.

## Politiske utfordringer

Regjeringa forsøker å svekke sentrale bestemmelser i lov- og avtaleverket, som for eksempel normalarbeidsdagen, midlertidige ansettelser, stillingsvern og kollektiv søksmålsrett. Dette vil utfordre solidariteten og samholdet. Regjeringa går inn for en generell og systematisk svekkelse av fagbevegelsens innflytelse over samfunnsutviklinga.

Oslo kommune var styrt av borgerlige partier mellom 1997 og 2015. Ved valget i 2015 fikk vi endelig bytta ut det blå styret, og vi jobber nå iherdig for å påvirke våre politikere til å fremme saker som er viktig for våre medlemmer.

Vi veit av erfaring at privatisering og konkurranseutsetting ikke hever kvaliteten på tjenestene, samtidig som det svekker lønns- og arbeidsvilkår og pensjonsbetingelser. Den eneste muligheten kommersielle aktører har for å tjene penger, er kutt i lønn og pensjon og/eller redusert kvalitet. Derfor jobber vi for at politikerne skal re-kommunalisere tjenester når kontrakter med private entreprenører går ut.

Våre hovedutfordringer er:

* Styrke samarbeidet med byrådet og Rødt for at de skal sette våre saker på dagsorden
* Markedsstyring av offentlig sektor og bestiller/utfører-modellen
* Sosial dumping
* Privatisering/konkurranseutsetting
* Bruk av offentlig-privat samarbeid
* Forringelse av lov- og avtaleverk
* Politisk engasjement og bevissthet blant medlemmene
* Høyresidas angrep på offentlige tjenester

## Utfordringer i egen organisasjon

Utfordringa for fagforeninga vil fortsatt være å videreutvikle den nye organisasjonen. Medlemmene skal oppleve at de får et likt tilbud. Medlemmenes interesser i arbeidslivet skal ivaretas yrkesfaglig, politisk og opp mot den enkelte arbeidsgiver.

Fagforeninga skal være en slagkraftig politisk organisasjon!

Hovedutfordringer for fagforeninga blir:

* Fagforeningas økonomiske situasjon, effektiv og økonomisk forsvarlig drift
* Jobbe for at klubber og hovedstyret utvikles i samme retning
* Nærhet til medlemmene gjennom aktive tillitsvalgte
* Følge opp dyrepleiere og renholdere, og skaffe tillitsvalgte på alle områder
* Godt samarbeid mellom tillitsvalgte, klubbene og foreninga
* Godt samarbeid med fylkeskretsen i Fagforbundet og LO
* Etterleve rutiner og retningslinjer
* Aktivitet og engasjement fra alle tillitsvalgte og medlemmer
* Sterkere fokus på yrkesspørsmål gjennom yrkesseksjonene
* Påvirke de politiske partiene
* Verving og organisasjonsutvidelse
* Velfungerende kommunikasjonslinjer og informasjonsflyt innad i organisasjonen og ut til medlemmene
* Rekruttering av tillitsvalgte som gjenspeiler medlemsmassen
* Sosiale tilstelninger på tvers av klubbene
* Sørge for at tillitsvalgte etter både vedtekter og hovedavtalene får god og relevant skolering samt oppfølging
* Skaffe nye kontorlokaler i løpet av 2019

# Målsettinger og planer i perioden

## Arbeidsliv, tariff og pensjon

**Overordna mål 2019**

Medlemmer i alle områder sikres ei lønnsutvikling som minst opprettholder kjøpekrafta. Tillitsvalgte etter hovedavtalene skal håndtere eget tariffområde. Fagforeningene må sikre at ulike tariffområder håndteres.

Tjenestepensjonsordninger tariffestes i flere tariffområder.

Flere av Fagforbundets medlemmer jobber heltid.

LO legger fram et første utkast til en plan for arbeidstidsreduksjon.

**Overordna strategier:**

Gjøre krav og prioriteringer i mellom oppgjøret kjent for medlemmer og opinionen.

Bygge kompetanse for å håndtere ulike tariffsystemer.

Arbeide for tariffesting av tjenestepensjonsordninger i flere tariffområder.

Etablere allianser om pensjonssaken.

Øke kunnskapen om pensjonsspørsmålene, og sammenhengen mellom tariffhopping og press på lønns - og arbeidsvilkår.

Arbeide for en heltidskultur.

Følge opp LO - kongressens vedtak om en plan for en arbeidstidsreform.

Fagforeningas tiltak

**Tiltak/aktivitet 1:**

Forberede tillitsvalgte på å gjennomføre lokale forhandlinger i NHO/Spekter området.

**Ansvar:** Opplæringsansvarlig

**Frist:** 01.04.2019

**Tiltak/aktivitet 2:**

Avholde minst ett medlemsmøte med pensjon som tema.

**Ansvar:** Leder

**Frist:** 01.06.2019

**Tiltak/aktivitet 3:**

Kreve drøftingsmøter om bruken av midlertidige ansettelser og bruk av bemanningsforetak, jamfør lov og avtaleverk. Gjennomføre drøftingsmøter vedrørende bruk av deltid og utarbeidelse av retningslinjer.

**Ansvar:** Hovedtillitsvalgte

**Frist:** 01.06.2019

**Tiltak/aktivitet 4:**

Avtale med arbeidsgiver at stillinger som hovedregel lyses ut som hele, faste stillinger.

**Ansvar:** Hovedtillitsvalgte

**Frist:** 31.12.2019

**Tiltak/aktivitet 5:**

Fremme krav etter arbeidsmiljølovens kapittel 14, ansettelse med videre, for alle som har rettmessige krav i henhold til lovverket.

**Ansvar:** Hovedtillitsvalgte

**Frist:** Fortløpende

##  Offentlig tjenester i egenregi

**Overordna mål 2019**

En større andel offentlige tjenester drives i egenregi.

Offentlige tjenester blir ikke konkurranseutsatt.

Alle kommuner, fylkeskommuner og helseforetak har innen utgangen av 2019 vedtatt tiltaksplaner mot sosial dumping og arbeidsmarkedskriminalitet.

Ved utgangen av 2019 bruker flere kommuner og fylkeskommuner trepartssamarbeid aktivt som metode.

Politiske partier lokalt, regionalt og nasjonalt forplikter seg til drift av offentlige tjenester i egenregi.

**Overordna strategier**

Synliggjøre fordeler og muligheter med drift i egenregi.

Synliggjøre kostnader og ulemper ved konkurranseutsetting og privatisering, og vise sammenhengene mellom konkurranseutsetting, sosial dumping og større forskjeller i samfunnet.

Bruke det faglig - politiske samarbeidet for å iverksette tiltaksplaner mot sosial dumping og arbeidsmarkedskriminalitet.

Følge opp vedtak om lokalt trepartssamarbeid.

Utøve politisk påvirkningsarbeid for å beholde og ta tilbake offentlige tjenester i egenregi.

1.

**Fagforeningas tiltak**

**Tiltak/aktivitet 1:**

Lage forslag til alternative driftsformer og bruke det fagligpolitiske samarbeidet til å motvirke konkurranseutsetting og privatisering. Kreve at politiske partier forplikter seg til å jobbe for at offentlige skatte og avgiftsbelagte tjenester skal drives i egenregi.

**Ansvar:** Leder

**Frist:** Kontinuerlig

**Tiltak/aktivitet 2:**

Kreve trepartssamarbeid som arbeidsform i omstillings- og utviklingsarbeid.

**Ansvar:** Hovedtillitsvalgte

**Frist:** Ved alt omstillings- og utviklingsarbeid

**Tiltak/aktivitet 3:**

Kreve tiltaksplan mot sosial dumping og arbeidsmarkedskriminalitet, gjerne i samarbeid med andre LO-forbund.

**Ansvar:** Hovedtillitsvalgte

**Frist:** 01.06.2019

**Tiltak/aktivitet 4:**

Lage yrkesfaglig argumentasjon for drift i egenregi av våre offentlige skatte- og avgiftsbelagte tjenester.

**Ansvar:** Yrkesseksjonsledere

**Frist:** 01.05.2019

**Tiltak/aktivitet 5:**

Få oversikt over alle kontrakter med utløpsdato for å kreve at egenregi utredes i forbindelse med nye anbudsrunder. Sikre ansattes lønns- og arbeidsvilkår ved konkurranseutsetting eller privatisering.

**Ansvar:** Hovedtillitsvalgte

**Frist:** 01.04.2019

## Tariffmakt, organisering og organisasjonsbygging

**Overordna mål 2019**

Fagforbundets organisasjonsgrad skal øke med minst 2 prosent i KS-området.

Fagforbundets organisasjonsgrad skal øke med minst 2 prosent i Spekter helse.

Antallet yrkesaktive medlemmer med høyskole - og universitetsutdanning skal øke med minst 10 prosent.

Fagforbundet skal øke antallet elever og lærlinger med minst 5 prosent.

Fagforbundet skal øke antallet studenter med minst 5 prosent.

**Overordna strategier**

Bygge ut tillitsvalgtdekninga slik at alle arbeidsplasser er ivaretatt.

Styrke medlemsaktiviteten lokalt.

Styrke Fagforbundets yrkesprofilering ved å etablere digitale plattformer som gjør det mulig å kommunisere med de enkelte yrkesgruppene.

Styrke satsinga på å verve medlemmer og tillitsvalgte med minoritetsbakgrunn.

Tillitsvalgte skoleres i kommunikasjonsarbeid, med fokus på hvordan nå ut med budskapet i digitale kanaler.

1.
2.
3. 1.

**Fagforeningas tiltak**

**Tiltak/aktivitet 1:**

Lage en kommunikasjonsstrategi som sikrer at Fagforbundets kommunikasjonsstrategi ivaretas.

**Ansvar:** Nestleder

**Frist:** 01.04.2019

**Tiltak/aktivitet 2:**

Oppnevne en minoritetskontakt som ivaretar handlingsplan for flerkulturelt mangfold og inkludering.

**Ansvar:** Leder

**Frist:** 01.03.2018

**Tiltak/aktivitet 3:**

Skaffe tillitsvalgte på relevante arbeidsplasser og følge opp disse.

**Ansvar:** Leder

**Frist:** 31.12.2019

**Tiltak/aktivitet 4:**

Lage en plan for å gjennomføre regelmessige arbeidsplassbesøk i hele organisasjonsområdet for å sikre kontakt med medlemmene og verve nye.

**Ansvar:** Klubbleder

**Frist:** 01.03.2019

**Tiltak/aktivitet 5:**

Lage en plan for å gjennomføre regelmessige arbeidsplassbesøk i hele fagforeninga for å sikre kontakt med medlemmene og verve nye.

**Ansvar:** Nestleder

**Frist:** 01.04.2019

**Tiltak/aktivitet 6:**

Utarbeide en strategi og gjennomføre denne slik at vi øker med 30 nye yrkesaktive medlemmer i 2019.

**Ansvar:** Nestleder

**Frist:** 01.04.2019

**Tiltak/aktivitet 7:**

Gi informasjon til alle medlemmer slik at alle veit hvilken tillitsvalgt den enkelte kan kontakte.

**Ansvar:** Nestleder

**Frist:** 15.02.2015

##  Ideologisk skolering

**Overordna mål 2019**

Flest mulig tillitsvalgte skal ha gjennomført ideologisk skolering for å få økt kunnskap og trygghet til å ivareta medlemmenes interesser i faglige og politiske saker.

**Overordna strategier**

Systematisk kunnskapsoppbygging om Fagforbundets ideologi og politikk for å belyse hvordan politiske utviklingstrekk påvirker rammene for arbeidslivet.

Tillitsvalgte, med særlig vekt på plasstillitsvalgte, gis opplæring i Fagforbundets politiske, faglige og ideologiske budskap.

**Fagforeningas tiltak**

**Tiltak/aktivitet 1:**

På alle samlinger skal fagforeninga ha eget tema som sikrer formidling av kunnskap om aktuelle temaer og Fagforbundets politiske, faglige og ideologiske budskap på tillitsvalgtsamlinger.

**Ansvar:** Opplæringsansvarlig

**Frist:** 31.12.2019

**Tiltak/aktivitet 2:**

Følge opp alle tillitsvalgte slik at de deltar på skolering som fagforeninga forventer at de gjennomfører.

**Ansvar:** Leder

**Frist:** 31.12.2019

## 3.5. Fag,- kompetanse- og yrkesutvikling

**Overordna mål 2019**

Fagforbundet bidrar til kompetanseutvikling på arbeidsplassen.

Relevant kompetanseheving gir uttelling i lønn.

Økt anerkjennelse av og respekt for yrkesgruppene.

Rammebetingelsene for medlemmenes yrkesutøvelse styrkes.

Fagforbundet framstår som en sentral utdanningspolitisk aktør på alle utdanningsnivå.

Økt antall læreplasser i alle sektorer.

**Overordna strategier**

Bruke trepartssamarbeidet lokalt for å sikre faglig utvikling for alle medlemmer.

Følge opp kompetanseplanene, sikre at disse iverksettes og kreve uttelling i lønn. Synliggjøre verdien av det arbeidet de ulike yrkesgruppene utfører.

Videreutvikle og synliggjøre Fagforbundets utdanningspolitikk.

Påvirke og bidra i tilrettelegginga for læreplasser i de enkelte virksomhetene, og følge opp Samfunnskontrakten.

Utvikle og tilrettelegge for yrkesfaglige tilbud.

**Fagforeningens tiltak**

**Tiltak/aktivitet 1:**

Kreve medvirkning knytta til digitalisering og IKT - løsninger på arbeidsplassene.

**Ansvar:** Hovedtillitsvalgte

**Frist:** Fortløpende

**Tiltak/aktivitet 2:**

Kreve at arbeidsgiver tilrettelegger for at flere voksne kan ta fagbrev.

**Ansvar:** Hovedtillitsvalgte

**Frist:** 01.07.2019

**Tiltak/aktivitet 3:**

Lage forslag til partssammensatte utvalg for å øke antall læreplasser i alle virksomheter, spesielt i offentlig sektor.

**Ansvar:** Hovedtillitsvalgte i samarbeid med ungdomstillitsvalgte i klubbene

**Frist:** 01.05.2019

**Tiltak/aktivitet 4:**

Gjennomføre drøftingsmøter med arbeidsgiver i alle tariffområder for å utarbeide og iverksette kompetanseplaner.

**Ansvar:** Hovedtillitsvalgte

**Frist**: 31.02.2019

**3.5.1Yrkesfaglige kurs og konferanser**

**Planlagte yrkesfaglige kurs og konferanser:**

Type kurs/konferanse: Målgruppe: Tidspunkt:

|  |  |  |
| --- | --- | --- |
| Løfteteknikk  | Dyrepleiere/klinikkassistenter  |  |
| Renholdsprodukter  | Renholdere |  |
| Yrkesretta kurs tilpassa ulike yrker.  | Trafikkbetjenter, renovasjonsarbeidere, badebetjenter, arkivmedarbeidere og så videre  |  |
|  |  |  |
|  |  |  |

**Kurs og konferanser for tillitsvalgte:**

Type kurs/konferanse Målgruppe Tidspunkt:

|  |  |  |
| --- | --- | --- |
| Konferanse  | Alle tillitsvalgte | 14-15/2-19 |
| Fase1-opplæring | Nye tillitsvalgte | Ved behov  |
| Fase2-opplæring | 20 tillitsvalgte  | 2019 |
| Tørre å spørre | Plasstillitsvalgte  | Våren  |
| Samling for plasstillitsvalgte | Medio august  | Høsten  |

## Valgkamp og faglig-politisk påvirkning

**Overordna mål 2019**

Engasjere egne medlemmer til å fremme Fagforbundets politikk lokalt og sentralt.

Flertallet av Fagforbundets medlemmer har brukt stemmeretten i kommune- og fylkestingsvalget, og har stemt på partier som støtter forbundets mål og arbeid.

Oppnå et valgresultat som medfører at flest mulige kommunestyrer og fylkesting har en politisk sammensetning som støtter Fagforbundets mål og arbeid.

**Overordna strategier**

Påvirke partiprogrammer og bygge allianser for å sikre størst mulig gjennomslag for Fagforbundets kjernesaker.

Delta aktivt i valgkampen med tydelige utfordringer til politikerne.

Formidle til medlemmene partienes holdninger til sentrale spørsmål og viktige saker for Fagforbundet.

**Fagforeningas tiltak**

**Tiltak/aktivitet 1:**

Lage en valgkampplan.

**Ansvar:** Valgkampansvarlig

**Frist:** 01.03.2019

**Tiltak/aktivitet 2:**

Gjennomføre fagligpolitisk skolering for tillitsvalgte**.**

**Ansvar:** Opplæringsansvarlig

**Frist:** 31.03.2019

**Tiltak/aktivitet 3:**

Jobbe fram lokale, politiske saker som medlemmene synes er viktige i valgkampen.

**Ansvar:** Valgkampansvarlig

**Frist:** 01.04.2019

**Tiltak/aktivitet 4:**

Utpeke fagforeningas valgkampansvarlige.

**Ansvar:** Leder

**Frist:** 15.02.2019

**Tiltak/aktivitet 5:**

Etablere allianser og videreutvikle det fagligpolitiske samarbeidet.

**Ansvar:** Leder

**Frist:** 31.12.2019

## Sosiale aktiviteter i fagforeninga

**Tiltak/aktivitet 1:**

Merkefest for medlemmer med 25 års medlemskap i Fagforbundet og 40 års medlemskap i LO.

**Ansvar:** Leder/arbeidsutvalget

**Frist:** 01.05.2019

**Tiltak/aktivitet 2:**

Avholde 1. mai-arrangement.

**Ansvar:** Arrangementskomiteen

**Frist:** 01.05.2019

## Internasjonalt arbeid

Fagforbundets barneby (SOS barnebyer) i Huambo, Angola gjør en god jobb innafor sine områder. Fagforbundet har bygget en barneby der det er opprettet et eget lokalsamfunn med skole, lege og andre utviklingstiltak. Prosjektet er fortrinnsvis retta mot foreldreløse barn, men gir også tilgang til lege og skole for barn som bor i nærheten av barnebyen. Når slike prosjekter er satt i gang er det viktig at de får rammevilkår til drifta, så det ikke blir en populistisk innsats som blir glemt etter klipping av snorer. Barnebyen finansieres ikke over kontingenten, men av givere blant Fagforbundets medlemmer.

**Tiltak/aktivitet 1:**

Gjøre barnebyen i Angola kjent for medlemmene gjennom solidaritetsbevis til eksterne foredragsholdere.

**Ansvar:** Leder

**Frist:** 30.12.2019

**Tiltak/aktivitet 2:**

Dele ut innmeldingsblankett til barnebyen på alle medlemsmøter.

**Ansvar:** Leder

**Målsetning:** 20 nye faste bidragsytere

**Frist:** 31.12.2019

**Tiltak/aktivitet 3:**

Informasjon om Ship to Gaza på tillitsvalgtssamling.

**Ansvar:** Arbeidsutvalget

**Målsetning:** Spre informasjon om Palestina.

**Frist:** 01.04.2019

# Yrkesseksjon kontor og administrasjon

Yrkesfaglige tillitsvalgte skal legge til rette for godt og engasjerende fagligpolitisk og yrkespolitisk arbeid i fagforeninga og klubbene. Yrkesseksjonsutvalget er en viktig bidragsyter i vervearbeidet og vil derfor inkluderes i fagforeningas og klubbenes planlagte medlemsaktivitet.

**Tiltak/aktivitet 1:**

Lage egen handlingsplan med tiltak som engasjerer ulike faggrupper innafor sine områder.

**Ansvar:** Yrkesseksjonsleder

**Frist:** 01.03.2019

# Seksjon samferdsel og teknisk

Yrkesfaglige tillitsvalgte skal legge til rette for godt og engasjerende fagligpolitisk og yrkespolitisk arbeid i fagforeninga og klubbene. Yrkesseksjonsutvalget er en viktig bidragsyter i vervearbeidet og vil derfor inkluderes i fagforeningas og klubbenes planlagte medlemsaktivitet.

**Tiltak/aktivitet 1:**

Lage egen handlingsplan med tiltak som engasjerer ulike faggrupper innafor sine områder.

**Ansvar:** Yrkesseksjonsleder

**Frist:** 01.03.2019

# Ungdom

Ungdomstillitsvalgte skal legge til rette for godt og engasjerende ungdomsarbeid i fagforeninga og klubbene. Ungdomsutvalget er en viktig bidragsyter i vervearbeidet og vil derfor inkluderes i fagforeningas og klubbenes planlagte medlemsaktivitet.

**Tiltak/aktivitet 1:**

Lage egen handlingsplan med tiltak som engasjerer ungdom innafor organisasjonsområdet (herunder verving, arbeidsplassbesøk, besøk hos studenter og lærlinger og oppfølging av unge arbeidstakere).

**Ansvar:** Ungdomsutvalget

**Frist:** 01.03.2019

* 1.
	2.
	3.

# Pensjonist

Pensjonisttillitsvalgte skal legge til rette for godt og engasjerende arbeid for pensjonister og uføre i fagforeninga. Pensjonistutvalget er en viktig bidragsyter i fagforeningsarbeidet med sin erfaring og kompetanse.

**Tiltak/aktivitet 1:**

Lage egen handlingsplan med tiltak som engasjerer pensjonister og uføre (herunder å benytte pensjonistenes kompetanse i tillitsvalgtopplæringa og den lange valgkampen).

**Ansvar:** Pensjonistutvalget

**Frist:** 01.03.2019